A Veres Péter Gimnázium egészségnevelési programja

1. Helyzetkép

1.1 Az iskola, és az iskolai tárgyi feltételek az egészségnevelés szempontjából

Az iskola épülete modern, de egyben otthonos. 

Alagsor: Szekrények a ruhák, váltócipő (papucs), személyes tárgyak elhelyezésére

Aula: Világos nagy tér, zöldítési lehetőséggel. Az aulában, rendezvények, ünnepségek, gálák, bemutatók, kiállítások, előadások, vetítések folyamatosan tarhatók.

Tantermek: 5-10-is saját terem biztosított az osztályok számára, amit tisztán tartanak, otthonosan berendeznek a diákok, és személyes tárgyaikat, illetve az osztály értékeit őrzik. A termek világosak, több osztályteremben ergonomikus íróasztal-, és szék felszereléssel. Osztálytermekben, televízió és 5-8-ig videó lejátszó biztosított.

Tornaterem: kettéválasztható, két fiú és két leány öltöző biztosított zuhanyzóval, mosdókkal, mellékhelyiséggel. 

Egyéb helyiségek: környezeti vizsgálatokhoz alapfelszereléssel rendelkező laboratórium, diákönkormányzati szoba, orvosi szoba, pszichológus szobája, könyvtár, olvasószoba, zeneterem, kézműves foglalkozásokhoz  szükséges felszerelést tartalmazó műhely, számítógépes terem, konditerem, szintenként két helyen megfelelő felszereltséggel rendelkező toalett, ebédlő.

Az iskola udvara: beton labdarúgópálya, teniszpálya, futópálya, kosárlabdapálya, távolugró pálya, zöld terület

1.2 Az iskola környezete

A lakótelepi környezet hátrányait Óbuda természeti és épített értékei kompenzálják. A közelben mind a városi épített környezet, mind pedig a csendes falubeli utcák megtalálhatóak és tanulmányozhatóak, a számos természeti érték (pl.: Gőtés-tó, Róka-hegy) mellett. Az iskolai programoknak szerves része a közeli művelődési ház kínálata. Az iskola nagy hangsúlyt fektet Óbuda megismertetésére, közvetlen környezetünk tanulmányozására, melynek során, terepgyakorlatokon is részt vesznek a diákok

2. Erőforrások:

A egészségnevelés szempontjából elengedhetetlen feltétel, hogy az iskolai élet résztvevői egymással és külső intézményekkel, szervezetekkel jó munkakapcsolatot alakítsanak ki. 

A, nem anyagi erőforrások

* iskolán belüli együttműködés

- tanárok

- diákok

- iskola pszichológus

- védőnő, doktornő

- szülők

- nem pedagógus munkakörben foglalkoztatottak

* iskolán kívüli együttműködés

- fenntartó

- környezeti neveléssel is foglalkozó intézmények (pl. múzeumok, állatkert, parkerdő, nemzeti park)

- civil szervezetek

- hivatalos szervek

* iskola büfé

B, anyagi erőforrások
* saját erőforrások

- fenntartó által biztosított költségvetés

- költségvetés

- saját bevétel

* külső erőforrások

- alapítvány

- pályázat

- szülői támogatások

3. Megvalósított egészségnevelési tevékenységeink

Nyári táborok: Vízi túra, Kézműves tábor, Olvasó tábor, Erdélyi Turisztika tábor

Tanulmányutak

Csereprogram

Túra szakkör 

Erdei iskola

Kihívás napján való részvétel

A 8-ik évfolyamig minden diáknak kötelező délutáni sporttevékenység helyi biztosítása

5.-6. évfolyamon ebéd utáni szabadidős foglalkozás a szabadban

Drogprevenció témakörben előadás szervezése szülők számára

Folyamatos személyiségfejlesztő foglalkozások, lelki gondozás az iskolapszichológus bevonásával
4. Alapelvek, célok

Iskolánk feladatának tekinti, hogy olyan értékrendszert alakítson ki a diákságban, amelynek alapját képezi az élet, és minden létező tisztelete.  Nevelési céljaink ahhoz igazodnak, hogy a diákok megfelelő ismeretekkel rendelkezzenek az egészséges életmód kialakításához, amelynek része a testi és a lelki egészség, valamint célunk, hogy az egyén, a megszerzett értékrendszeréhez méltóan képes legyen a közösség, illetve, a társadalom felelős, és aktív részesévé válni.

Pedagógiai célok

a) az általános célokra vonatkozó érték- és szokásrendszer érzelmi, értelmi, és erkölcsi megalapozása

b) érzelmi és értelmi környezeti nevelés

c) tolerancia és segítő életmód kialakítása

d) az életminőség fogyasztáson túlra mutató eleminek keresése

e) az egészséges életmód fontosságának megértetése

f) az egészség és a környezet összefüggéseinek felismertetése 

g) az egészség és társadalom összefüggéseinek felismertetése

h) jövőbetekintő gondolkodás fejlesztése

i) problémamegoldó gondolkodás, döntésképesség fejlesztése

j) tevékenységre, aktív szerepvállalásra, közösségi tevékenységre, együttműködésre való nevelés

Általános feladatok

· helyi egészségnevelési problémák feltérképezése



· helyi egészségvédelmi célok megfogalmazása 

· alapvető egészségvédelmi, és egészség megőrzési ismeretek átadása

· az egészségre káros szokások biológiai-élettani-pszichés összetevőinek megismertetése

· a környezeti nevelés eszköztárával értékes, egészséges, örömteli életre nevelés

· társas kapcsolatok, közösségek erősítése

Mindennapos egészségvédő feladatok:

-A pedagógus a diákkal való találkozás alkalmával megtekinti a tanulók ruházatát, tisztaságát, betegségre utaló jelek, nyugtalanság, dekoncentráltság jelei.

-Beszámolástól való félelem feloldása.

-Iskolai baleset megelőzés

-Beteggyanús tanulók orvoshoz irányítása

-Tanterem, folyosó tisztaságának megőrzése

-Napközis étkezés rendjének kialakítása

-Állandó tanácsadás a védőnő közreműködésével (higiéné, szexuális élet, fogamzásgátlás, abortusz, terhesség, nemi betegségek, daganatos betegségek – önvizsgálat, drog, alkohol, dohányzás, testsúlyproblémák, elsősegélynyújtási alapismeretek témakörökben)

Higiénés nevelés

-tanulók higiénés állapotának ellenőrzése

-környezethigiéniára való nevelés (felelősök választása: tisztaság, iskolakert, folyosó, növénygondozás, állatgondozás)

-étkezés (kézmosás, szalvéta)

Lelki egészségvédelem

-Személyiségfejlesztő foglalkozások

-Önismeret fejlesztő foglalkozások

-A kedvezőtlen pszichés állapot mielőbbi felismerése, visszaszorítása korrigálása (ezek felismerése, a pedagógusok, a diákközösség, és az iskolapszichológus együttes feladata)

Tennivalók beteg gyermekekkel:

-szülők értesítése

-kísérettel elhagyhatja a gyermek az iskolát

-adott esetben mentő értesítése

-gyógyszert pedagógus gyermek számára nem adhat

Az iskola egészségnevelési programja a 2004/2005. tanévben

	Cél
	Tevékenység
	Célcsoport
	Módszer

	Környezeti nevelés köré szerveződő nem hagyományos tanórai foglalkozások létrehozása
	Intenzív hét szervezése évente egyszer

(egészséges életmóddal, egészségvédelemmel kapcsolatos témák)
	5-9 évfolyam
	Projekt módszer

Játékok, Versenyek

Terepi gyakorlatok

Vizsgálat, kísérlet

	Egészséges életmód feltételeinek javítása és fontosságának hangsúlyozása
	Egészséges táplálékok, és italok árusítása a büfében
	Iskolaközösség
	Megbeszélés

	Jeles napok megtartása
	Programokon való aktív részvétel, kiállítások, versenyek
	Iskolaközösség
	Projekt módszer

Versenyek, játékok


1. Tanulásszervezési és tartalmi keretek

1, Hagyományos tanórai foglalkozások

Az adott témához rendeljük hozzá a megfelelő egészségvédelmi vonatkozásokat. Az óra jellege határozza meg, hogy melyik problémát milyen módon és módszerrel dolgozzuk fel. A szemléltetés hagyományos, audiovizuális és informatikai lehetőségei mellett laborfoglalkozásokat is alkalmazunk, így tanulóink komoly elméleti és gyakorlati alapokat szereznek egészségük megóvása terén. 

Az egyes tantárgyak egészségnevelésinevelési feladatai

* Magyar nyelv és irodalom

· találják meg és ismerjék fel a gyerekek az értéket a művészetekben

* Történelem

- értsék és tudják, hogyan, mikor és milyen emberi tevékenységek révén alakult át a természet;

- tudják értelmezni, hogyan hatottak, és hat a gazdasági és társadalmi rendszer, az életmódra, a közösségi normák alakulására;

- ismerjék meg a helyi történelmi értékeket, alakuljon ki bennük a hagyományok tisztelete;

- értsék meg az egész világot érintő globális problémákat;

* Idegen nyelv

- váljanak érzékennyé az egészséges életmód, és egészségvédelem fontosságára a jól megválasztott szövegek feldolgozásának segítségével;

- ismerjék más országok egészségügyi, életmódbeli; jellegzetességeit

* Matematika

- váljanak képessé egy adott témához megfelelő adatok kiválogatására, gyűjtésére és feldolgozására;

- ismerjenek konkrét, a valós életből vett példákat, és legyenek képesek ezeket elemezni, tudjanak megfelelő következtetéseket levonni;

- legyenek képesek reális becslésekre;

- alakuljon ki bennük a rendszerben való gondolkodás képesség;

* Fizika

 - ismerjék meg az élő szervezetre káros fizikai hatások (sugárzás, zaj, rezgés) egészségkárosítását;

- akarják, tudják a káros hatások kibocsátásának csökkentését elérni;

- ismerjék fel a fizikai törvényszerűségek és az élőlények életjelenségei közötti analógiákat, valamint az élő és élettelen közötti kölcsönhatásokat;

* Biológia

- ismerjék meg az élőlények alapvető szervezeti-működési jellemzőit, fedezzék fel azok között az ok-okozati összefüggéseket;

- legyenek tisztában az emberi test működésével, és működési zavaraival

- ismerjék meg az egészségügyi problémákat;

- legyenek képesek az egészségügyi problémák megelőzésére és mérséklésére;

- legyenek tisztában azzal, hogy az egyes egészségügyi problémák esetén hogyan, és hol kaphatnak segítséget

- értsék meg az egészség és az életmód szoros kapcsolatát

- legyenek tisztában a nem megfelelő életmód egészségkárosító következményeivel

- sajátítsák el a testi-lelki egészséget megőrző életviteli technikákat

* Kémia

- rendelkezzenek elegendő ismerettel a vegyszerek és különböző kémiai anyagok használatához, legyenek tisztában azzal, hogy milyen anyagok károsak az egészségre

*Földrajz

 - ismerjék más országok egészségügyi, életmódbeli; jellegzetességeit

- tudják értelmezni, hogyan hat a gazdasági és társadalmi rendszer, az életmódra, a közösségi normák alakulására

* Filozófia

- legyenek képesek megismerni a törvényszerűségeket és csak az azok által adott lehetőségeken belül akarjanak változtatni az emberiség érdekében;

- ismerjék a különböző filozófiai irányzatok elképzelését test és lélek viszonyáról

* Etika

- Tartsák értékesnek saját és embertársaik életét, tartsák tiszteletben a különbözőségeket 

* Ének

- vegyék észre a zene közösségerősítő, közösségteremtő szerepét;

* Rajz és vizuális kultúra

- legyenek képesek alkotásokat létrehozni az egészségnevelési témaköröknek megfelelően;

- találják meg és ismerjék fel a gyerekek az értéket a művészetekben

* Tánc és dráma

- találják meg és ismerjék fel a gyerekek az értéket ezekben a művészetekben

- fedezzék fel a bennük rejlő a zene közösségteremtő szerepet

* Testnevelés

- legyenek tisztában azzal, hogy testnevelés és a sport nélkülözhetetlen az élményszerű tapasztalatszerzésben, az emberi kapcsolatokban, az együttműködés és a tolerancia fejlesztésében;

- fejlődjön ki életre szóló igényük a rendszeres mozgásra;

- értsék meg a rendszeres testmozgás fontosságát, és egészségmegőrző szerepét

2, Nem hagyományos tanórai foglalkozások

- Drogprevenciós foglalkozások az iskolapszichológus segítségével

3, Tanórán kívüli programok

- sportversenyeken való részvétel

- DÖK napunk (DÖNCI) erősíti a diákok személyes elkötelezettségét az iskola és annak hagyományai iránt és fejleszti toleranciájukat.

- túraszakkör működése

- a táborok során a testmozgás elősegítése

2. Módszerek

JÁTÉKOK

a)Vetélkedők, versenyek, megmérettetések

b)Szituációs játékok

RIPORT MÓDSZER

a) Kérdőíves felmérés

b) Direkt riportok

c) Fotóriport

PROJEKT MÓDSZER

TEREPGYAKORLATI MÓDSZEREK

a) Táborok

b) Célzott megfigyelések, mérések

KÖZÖSSÉGÉPÍTÉS

a) Csoportszervezés az egészségügyi nevelés érdekében

MŰVÉSZI KIFEJEZÉS 

b) Vizuális művészet a környezeti nevelésben

c) Irodalmi alkotások 

d) Zeneművészet

e) Fotóművészet

f) Táncművészet

g) Népművészet

h) Esztétikai érzékenység és élmény fejlesztése

i) A tanulók önkifejezése a művészetek nyelvén

3. Taneszközök

· Sporteszközök

· Internet-hozzáférés

· Egészségneveléssel kapcsolatos ismeretterjesztő és szakkönyvek, illetve kiadványok

· Szakmai-módszertani kiadványok

Eszközök:

· Multimédiás segédanyagok, videofilmek, Internet-hozzáférés és az ezek használatához szükséges hardverek (laptop, projekttor, tv, videó)

·  mikroszkópok (lehetőség szerint sztereó-mikroszkóp is legyen közte), digitális és tükörreflexes fényképezőgép, videokamera

· Transzparens- és diasorozatok, faliképek, plakátok

4. Kommunikáció

Iskolán belül

A tantestület tagjainak felkészítése történjen meg az egészségnevelési program kidolgozása után. Ez továbbképzésekkel, előadásokkal, egészségnevelési programokba való bevonásukkal érhető el.

A diákokat zöld faliújságon, iskolarádión, illetve személyes kapcsolattartáson, tanórákon keresztül tájékoztatjuk az aktualitásokról.

A diákok kiselőadások tartásával, házidolgozatokkal mutatják be tárgyi hozzáértésüket és ezzel fejlesztjük magabiztosságukat, kiállásukat. Iskolánk évkönyve biztosítja, hogy diákjaink és azok szülei ill. partnereink megismerjék az év folyamán elért eredményeinket és szemezgethessenek az elkészült munkákból.

Iskolán kívül

Az iskolában történő eseményekről a szülőket bemutatókon tájékoztatjuk az elért eredményeinkről. A helyi televízió ill havi lap iskolai életünkről, eredményeinkről pontos információt ad a kerület számára. 

5. Minőségbiztosítás

A közoktatás minőségfejlesztését az intézményi minőségirányítási program hívatott segíteni.

A folyamatos értékelés minden hatékony program alapvető eleme. Fontos, hogy az értékelési folyamatról tájékoztatni kell az érintetteket, a tanulókat. Az értékelés célja:

- a program hatékonyságának meghatározása;

- a tantervi tartalom egységének és értelmes sorrendiségének ellenőrzése;

- annak meghatározása, hogy a tanulók hogyan fogták fel a tapasztalatokat, hogyan válaszoltak azokra és azok miképp hatottak rájuk;

- a tanárok és diákok hogyan fogadták az új tanítási stratégiákat, illetve tanulási tevékenységeket;

- a program költséghatékonyságának meghatározása;

- a tanárokat, az iskola vezetését, az iskola épületét vagy az egész körzetet érintő szolgáltatások meghatározása, megtervezése, javítása,

- a közvélemény a tanulók tevékenységének eredményeképp bekövetkezett változásának meghatározása;

- szerezzenek személyes tapasztalatokat a környezeti konfliktusok együttműködéssel történő kezelésében és megoldásában;

Az eredményesség vizsgálatára alkalmazandó módszerek:

- kérdőív

- különböző megfigyelések

- nyomon követő rendszer

- egyéni vagy csoportos beszélgetések

Értékelő jelentés tartalma:

- célok

- tevékenységek

- elért eredmények

- következtetések

- javaslatok

Budapest, 2004. június

